**Mokomės gyventi sveikai**

Kovo 22 dienos vakarą tėvelius į netradicinę „Dantukų šventę” sukvietė „Peliukų grupės” vaikučiai ir auklėtoja. Jie dainavo, šoko, deklamavo apie tai, kaip reikia prižiūrėti dantukus, ir kas atsitinka, jei to nedarome. Pasirodo, sveikos gyvensenos galima išmokti ne tik klausant paskaitų ar moralizuojant, bet šokant ir dainuojant! O kai šventės pabaigoje vaikučius Gertrūdos mama apdovanojo ORBIT guma, tai dar labiau pradžiugino „peliukus“.

 Dėkojame auklėtojoms už išradingumą ir sveikos gyvensenos idėjų skleidimą mūsų grupės vaikučiams.

*Gyčio mama*